Βικτώρια Χαλκίτη

Η Βικτώρια Χαλκίτη (σουηδικά: Victoria Chalkiti, Στοκχόλμη, 21 Ιουνίου 1973) είναι Ελληνίδα τραγουδίστρια, καθηγήτρια φωνητικής και μεταγλωττίστρια.

 Βιογραφία 
Η Βικτώρια γεννήθηκε στις 21 Ιουνίου 1973 στη Στοκχόλμη της Σουηδίας όταν τότε κατοικούσαν οι γονείς της, Χάρης (και αυτός απεβίωσε πρόσφαταΧάρης Χαλκίτης – Ελληνική Δισκογραφία) και Αννίτα (απεβίωσε πρόσφατα). Ο πατέρας της είναι ο γνωστός μουσικό-συνθέτης Χάρης Χαλκίτης και η μητέρα της είναι από τη Σουηδία, όπου γνωρίστηκε με τον πάτερα της όταν έκανε διακοπές της στη Ρόδο στα μέσα της δεκαετίας του 1960. Η Βικτώρια έχει έναν αδερφό το Χριστόφορο ο οποίος ζει στη Σουηδία.

Το 1983 επέστρεψε μόνιμα στην Ελλάδα με τους γονείς της και παρακολούθησε μαθήματα σε Αμερικανικό κολέγιο. Στα 16 χρόνια έβγαλε ένα maxi single στη Γαλλία, με το όνομα "This Love Is Not For Sale", όπου σημείωσε επιτυχία. Το 1991 δούλεψε για πρώτη της φορά, στο νυχτερινό κέντρο Αθηναία (νυν Γέφυρα) μαζί με την Κωνσταντίνα.

Αργότερα έκανε πολλές συμμετοχές σε δίσκους του Θάνου Καλλίρη, Κώστα Μπίγαλη, Μαντώ, Πασχάλη, Δάκη, Γιάννη Σαββιδάκη και πολλών άλλων. 

Το 1994 ξεκίνησε η μακρόχρονη σχέση της με τον διαγωνισμό της Eurovision. Για πρώτη φορά συμμετείχε με την πολύ καλή της φίλη και συνάδελφο Καίτη Γαρμπή, με το τραγούδι "Ελλάδα χώρα του φωτός". Ξανασυμμετείχε στην Eurovision και το 1995 με το Κώστα Μπίγαλη τραγουδώντας το "Τρεχαντήρι". Συνολικά για την Eurovision έχει κάνει φωνητικά στις συμμετοχές της Καίτης Γαρμπή (Ελλάδα, 1993), του Κώστα Μπίγαλη (Ελλάδα, 1994), της Angelica Agurbash (Λευκορωσία, 2005), της Καλομοίρας (Ελλάδα, 2008), της Ελευθερίας Ελευθερίου (Ελλάδα, 2012), της Γιάννας Τερζή (Ελλάδα, 2018) αλλά και τη φωνητική διδασκαλία στο "Shake it" (Ελλάδα 2004).

Το Φθινόπωρο του 1994 κυκλοφόρησε και η 1η της δισκογραφική δουλειά με τίτλο "Έρωτας είναι" (μουσική: Χάρης Χαλκίτης, στίχοι: Ναταλία Γερμανού). Στο δίσκο αυτό μουσική έγραψε επίσης ο Θάνος Καλλίρης και ο Κώστας Μπίγαλης. Ο δίσκος αυτός σημείωσε μεγάλη επιτυχία, ιδιαίτερα με τα τραγούδια: Έρωτας είναι, Άσπρο και Μαύρο και Δε σ' αγάπησα ποτέ. 

Μετά από 1,5 χρόνο περίπου κυκλοφορεί και η δεύτερη δουλειά της με γενικό τίτλο "ΙΙ". Με το δίσκο αυτό η Βικτώρια έγινε ακόμα γνωστότερη σημειώνοντας επίσης επιτυχία. Τα τραγούδια που ξεχώρισαν πρώτα ήταν το Κρυφή αμαρτία, Χόρεψε θάλασσα, Σε θέλω για μένα, Για ένα όνειρο ζω και το Σου αφιερώνω. Στο δίσκο αυτό μουσική έγραψε ο Χάρης Χαλκίτης και ο Θάνος Καλλίρης, ενώ στίχους ο Γιώργος Λεκάκης κ.α.

Το Μάιο του 1998 κυκλοφόρησε και ο 3ος της δίσκος "Είναι φορές". Στο δίσκο αυτό ο πατέρας της Χάρης Χαλκίτης, τη βοηθάει για ακόμα μία φορά και ο καλός της φίλος Διονύσης Σχοινάς, δίνει για πρώτη φορά τραγούδι του (Ότι Και Να Πω). Σ' αυτό το δίσκο τη μουσική έγραψαν οι: Χάρης Χαλκίτης, Πέτρος Ίμβριος, Διονύσης Σχοινάς και Βικτώρια Χαλκίτη, ενώ στιχουργοί ήταν οι: Αντώνης Παππάς, η Ναταλία Γερμανού, ο Διονύσης Σχοινάς, η ίδια η Βικτώρια Χαλκίτη, ο Γιώργος Φλωράκης και η Αlicia Chalmers.

Το Νοέμβρη του 1999 η Βικτώρια έβγαλε ένα CD single με τίτλο "Μια Σε Θυμάμαι", το οποίο περιέχει τρία τραγούδια που σε μουσική είναι του Αντώνη Σκόκου και στίχο του Γιώργου Φλωράκη και Χρήστου Προμοίρα. Την επιμέλεια παραγωγής την έχει κάνει η ίδια η Βικτώρια Χαλκίτη.

Το 2005 υπήρξε μια εκτόξευση στην τραγουδιστική καριέρα της από τη συνεργασία της με τον στιχουργό Φοίβο, έχοντας μεγάλη επιτυχία με το "Τέλεια" που χρησιμοποιήθηκε την ελληνική διαφημιστική καμπάνια της Coca-Cola. 

Η Βικτώρια ήταν καθηγήτρια φωνητικής στο Ελληνικό Voice. 

H Βικτώρια έχει κάνει αρκετές μεταγλωττίσεις τραγουδιών στα Ελληνικά για ταινίες και σειρές κυρίως κινουμένων σχεδίων όπως το Ταρζάν 2, Quest for Camelot, Phineas and Ferb, My Friends Tigger & Pooh, Η Πριγκίπισσα κι ο Βάτραχος.

 Προσωπική Ζωή 

Η Χαλκίτη είναι παντρεμένη με τον Γιώργο Σταμπόλη και έχουν ένα γιο (γενν. 2016) τον Φίλιππο-Χριστόφορο.

 Δισκογραφία 
Άλμπουμ
ΈτοςΤίτλος1994Έρωτας Είναι1996ΙΙ1998Είναι Φορές

Single & EPs
ΈτοςΤίτλος1990This Love Is Not For Sale1994Έρωτας Είναι1999Μια Σε Θυμάμαι2003You Never Care About Me2005Τέλεια (Phoebus Feat. Victoria)

 Παραπομπές 



Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί φωνής